. । और दूसरी कायरा की किडनेपिंग की सुपारी देने के जुर्म में ।
अरनव - मैं तेरी बात से सहमत हूं । हमें राजवीर को जेल भेज देना चाहिए , ताकि कायरा को दोबारा इसकी वजह से ऐसी कोई मुसीबत न झेलनी पड़े ।
आदित्य, नील, रेहान और राहुल ( एक साथ ) - हम भी आरव की बात से सहमत हैं ।
सभी की बात सुनकर , मिस्टर शर्मा ने मिस्टर तिवारी की तरफ देखा । पर मिस्टर तिवारी ने , मिस्टर शर्मा से कुछ नहीं कहा और न ही उन्हें कोई रिएक्शन दिया । क्या कहते और क्या करते वे । उनके बेटे ने ऐसी हरकत ही की थी , कि उसके लिए उसे जेल भेजना जरूरी हो गया था । और बात जब लड़की के साथ बदसलूकी की हो , तब तो एक बाप को भी अपने दिल पर पत्थर रखकर अपने बेटे को उसके किए की सजा देनी पड़ती है । वरना उसका बेटा , कल के दिन और लड़कियों के साथ भी ऐसे बिहेव कर सकता है । इस लिए मिस्टर तिवारी ने कुछ नहीं कहां, पर आज उनकी आंखों में गुस्सा और साथ में अपने बेटे के कारनामों की वजह से शर्मिंदगी लगातार बनी हुई थी । मिस्टर शर्मा को जब मिस्टर तिवारी का कोई रिएक्शन नहीं मिला , तो मिस्टर शर्मा ने कायरा की तरफ देखा , जो बस राजवीर को गुस्से से देख रही थी । मिस्टर शर्मा ने सभी से कहा ।
मिस्टर शर्मा - मैं तुम सभी की बातों से सहमत हूं । पर हम ये कदम नहीं उठा सकते ।
अरनव ( हैरानी से मिस्टर शर्मा को देखते हुए कहता है ) - पर क्यों पापा ....???? राजवीर ने गलत किया है । एक लड़की के साथ बत्तमीजी करने के अलावा आज उसने एक मासूम लड़की के किडनैप करने की कोशिश भी की है । जो कि अपराध है पापा । और अगर आज आरव समय पर कायरा को बचाने नहीं पहुंचता , तो हम सोच भी नहीं सकते थे , कि आज कायरा के साथ क्या हो जाता । हो सकता था , कि हम जिसकी कल्पना भी न कर पा रहे हों , उस दौर से भी आज कायरा को गुजरना पड़ जाता । इसके बाद भी आप आरव को राजवीर के खिलाफ कंप्लेन करने से रोक रहे हैं ...???
मिस्टर शर्मा ( अरनव से ) - क्योंकि तुम भूल रहे हो अरनव ,राजवीर की बहन तुम्हारी पत्नी है , और उसकी हालत से हम सभी अनजान नहीं है । थोड़ा सा भी स्ट्रेस उसके और तुम्हारे बच्चे के लिए परेशानी खड़ी कर सकता है । और तुमसे ये बात भी नहीं छुपी है अरनव, कि तुम्हारी पत्नी अपने भाई से कितना प्यार करती है । अब तुम ही बताओ , इस हालत में अगर वो अपने भाई को जेल में देखेगी , तो क्या उसकी स्थिति स्टेबल रहेगी ???? क्या उसे अपने भाई को जेल में देखकर अच्छा लगेगा ...???? ( अरनव मिस्टर शर्मा के तर्क से चुप हो गया । क्योंकि बात तो उन्होंने सही कही थी । मिस्टर शर्मा को जब उसकी तरफ से कोई रिप्लाई नहीं मिला , तो वे कायरा के पास आए और उन्होंने उसके सामने हाथ जोड़ कर कहा ) हमें माफ कर दो बिटिया । हम चाह कर भी तुम्हारे साथ बदसलूकी करने वाले को सजा नहीं दिला पा रहे हैं । क्योंकि हमें हमारी बहू और उसके होने वाले बच्चे की जिंदगी, खुद की जान से भी ज्यादा प्यारी है । हमें माफ कर दो बेटा , हम तुम्हारे साथ गलत कर रहे हैं , पर हम मजबूर हैं , ऐसा करने के लिए ।
कायरा ने उनकी बात पर नजरें उठाकर मिस्टर शर्मा को देखा और उनके आपस में जोड़े हुए हाथों को अलग कर उनसे कहा ।
कायरा - आपको मुझसे माफ़ी मांगने की कोई जरूरत नहीं है सर । आप अपनी जगह सही हैं । घर के सदस्यों से ज्यादा इन्सान के लिए कोई मायने नहीं रखता , ये मुझसे बेहतर भला और कौन समझ सकता है । इस लिए आप अपने हाथ मुझसे माफी मांगने के किए नहीं , बल्कि मुझे आशीर्वाद देने के लिए उठाइए । आपके द्वारा आशीर्वाद मिलने से , मुझे ज्यादा खुशी होगी । न कि आपके माफी मांगने से .....।
आरव ने जब कायरा की बात सुनी , तो वह उसे एक टक देखने लगा । आज उसे कायरा का एक और नया रूप देखने मिला था । जबकि मिस्टर शर्मा ने सुना, तो प्यार से कायरा के सर पर हाथ रख दिया और फिर आरव की तरफ मुड़ कर उससे कहा ।
मिस्टर शर्मा - राजवीर को जेल भेजना , हमारे लिए खुशी बिटिया की जान को खतरे में डालने के बराबर है । इसके अलावा अगर तुम कुछ और चाहते हो , तो बोलो । राजवीर उसे जरूर करेगा ।
आरव ( मिस्टर शर्मा की बात पर , बिना राजवीर की ओर देखे बोला ) - ओके पापा .....। अगर आप राजवीर के लिए यही चाहते हैं , तो यही सही । राजवीर को कायरा के सामने, कान पकड़ कर, उसके पैरों में गिरकर, उससे माफी मांगनी होगी । अगर राजवीर ने ऐसा कर दिया , तो मैं राजवीर की सारी गलतियों पर मिट्टी डाल दूंगा और उसे यहां से जाने दूंगा ।
राजवीर ( अभी भी अकड़कर ) - मैं किसी से भी माफी नहीं मांगूंगा ।
मिस्टर तिवारी ( गुस्से से ) - राजवीर.....!!!! तुमने जो कायरा के साथ किया है , उसके लिए तुम्हें सिर्फ कायरा से माफी मांगने के लिए अगर कहा जा रहा है , तो ये बहुत बड़ी बात है । अगर मैं इस वक्त आरव की जगह पर होता , तो तुम्हें अपने हाथों 